rejauldu/bengali-wikipedia huggingface dataset:
চৈত্র অম্বাদিপুড়ি ভারতের হায়দ্রাবাদের একজন ভারতীয় নেপথ্য সঙ্গীতশিল্পী।  তিনি প্রধানত তেলুগু, তামিল, কন্নড়, মালায়ালাম এবং হিন্দি ভাষার চলচ্চিত্রের জন্য গান গেয়ে থাকেন।   প্রারম্ভিক জীবন এবং শৈশব  চৈত্র ১০ বছর বয়সে অনানুষ্ঠানিকভাবে সঙ্গীত শেখা শুরু করেন, যেখানে তার বাবা-মা রমনা মূর্তি এবং পদ্মা প্রিয়া, যদিও তারা নিজেরা পেশাগতভাবে প্রশিক্ষিত ছিলেন না, গান শোনা থেকে তারা যা দেখেছেন তা তাকে শিখিয়েছিলেন। অনানুষ্ঠানিক পাঠ্যসূচীতে ১৯৫০ এবং ১৯৬০-এর দশকের ২০০টিরও বেশি ভারতীয় চলচ্চিত্রের গান রয়েছে, যেগুলি ভারতীয় শাস্ত্রীয় সঙ্গীতে গভীরভাবে প্রোথিত। অবশেষে, চৈত্র ভারতের ব্যাঙ্গালোরের শ্রীমতী গীতা হেজের  কাছ থেকে হিন্দুস্তানি শাস্ত্রীয় সঙ্গীত শিখেছিলেন।   কর্মজীবন  ২০০৪ সালে, ১২ বছর বয়সে, চৈত্র প্রয়াত শ্রী চকরী দ্বারা রচিত আন্দারু ডোঙ্গালে ডোরিকিথে চলচ্চিত্রের জন্য তার প্রথম তেলুগু নেপথ্য গান, টলি টলিগা রেকর্ড করার মাধ্যমে তার নেপথ্য গানের ক্যারিয়ার শুরু করেন।  ২০০৫ সালে, চৈত্র মা টিভিতে প্রচারিত পাদালানি উন্ডি গানের অনুষ্ঠান জিতেছিল যা প্রয়াত শ্রী এসপি বালাসুব্রহ্মণ্যম দ্বারা আয়োজিত ছিল।   তথ্যসূত্র   বহিঃসংযোগ  বিষয়শ্রেণী:জীবিত ব্যক্তি বিষয়শ্রেণী:ভারতীয় নেপথ্য গায়িকা বিষয়শ্রেণী:মালয়ালম নেপথ্য সঙ্গীতশিল্পী বিষয়শ্রেণী:কন্নড় নেপথ্য সঙ্গীতশিল্পী বিষয়শ্রেণী:তামিল নেপথ্য সঙ্গীতশিল্পী বিষয়শ্রেণী:তেলুগু নেপথ্য সঙ্গীতশিল্পী বিষয়শ্রেণী:হায়দ্রাবাদ, ভারতের ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি)
পিটার উইলসন (১০ মার্চ ১৯০৭ – ২ জুন ১৯৮৬) ছিলেন একজন নিউজিল্যান্ডীয় ক্রিকেটার। তিনি ১৯৪০/৪১ মৌসুমে ওয়েলিংটনের পক্ষে প্রতিনিধিত্ব করেন। সমগ্র খেলোয়াড়ী জীবনে প্রথম-শ্রেণীর মাত্র ৩টি খেলায় অংশগ্রহণ করেন।   আরও দেখুন    ওয়েলিংটনের প্রতিনিধিত্বকারী ক্রিকেটারদের তালিকা   তথ্যসূত্র    বহিঃসংযোগ   বিষয়শ্রেণী:ওয়েলিংটন সিটি থেকে আগত ক্রিকেটার বিষয়শ্রেণী:ওয়েলিংটনের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৮৬-এ মৃত্যু বিষয়শ্রেণী:১৯০৭-এ জন্ম
চিল শিকারী পাখি। এদের ডানাদুটি বেশ দীর্ঘ এবং পা দুর্বল ও খাটো। এদের দৃষ্টিশক্তি প্রখর। শিকার খোঁজে এরা আকাশে ডানা স্থির রেখে চক্রাকারে ঘুরপাক খায়। চিল সাধারণত মৃত প্রাণীদেহ খায়, তবে অনেক সময়ে এরা ক্ষুদ্র প্রাণীও শিকার করে থাকে।  এরা বাজ, ঈগল ও শিকরের সাথে মিলে অ্যাক্সিপিট্রিডাই গোত্রের সৃষ্টি করেছে।   প্রজাতিসমূহ    উপগোত্র ইলানিনাই  কালোডানা চিল, Elanus caeruleus   কালোকাঁধ চিল, Elanus axillaris   ধলালেজী চিল, Elanus leucurus  Letter-winged Kite, Elanus scriptus   কাচিলেজী চিল, Chelictinia riocourii  বাদুড়ে শিকরে, Machaerhamphus alcinus  মুক্তো চিল, Gampsonyx swainsonii  আবাবিল-লেজা চিল, Elanoides forficatus  উপগোত্র মিলভিনাই  Double-toothed Kite, Harpagus bidentatus  খয়েরিপা চিল, Harpagus diodon  মিসিসিপি চিল, Ictinia mississippiensis  Plumbeous Kite, Ictinia plumbea  Snail Kite, Rostrhamus sociabilis  Slender-billed Kite, Helicolestes hamatus - formerly in Rostrhamus  শিষমার চিল, Haliastur sphenurus  শঙ্খ চিল, Haliastur indus   লাল চিল, Milvus milvus  কেপ ভার্দে চিল, Milvus (milvus) fasciicauda - বিলুপ্ত (২০০০)  ভুবন চিল, Milvus migrans  কালোকান চিল, Milvus (migrans) lineatus  হলদেঠুঁটি চিল, Milvus (migrans) aegyptius  চৌকোলেজী চিল, Lophoictinia isura  কালোবুক তিসাবাজ, Hamirostra melanosternon  পার্নিনাই পরিবারের নিম্নলিখিত পাখিগুলোকেও চিলের মধ্যে গণ্য করা হয়:   ধুসরমাথা চিল, Leptodon cayanensis  সাদাগলা চিল, Leptodon forbesi  বাঁকাঠুঁটি চিল, Chondrohierax uncinatus   বহিঃসংযোগ   Weekly Radio Segments from With the Wild Things: Kites  Kite videos on the Internet Bird Collection.  বিষয়শ্রেণী:শিকারী পাখি বিষয়শ্রেণী:পাখির সাধারণ নাম বিষয়শ্রেণী:শকুন
এম .ও. এইচ. এফ. শাহজাহান একজন ভারতীয় রাজনীতিবিদ। তিনি কেন্দ্রশাসিত অঞ্চল পুদুচেরির ভারতীয় জাতীয় কংগ্রেসের সদস্য। তিনি ২০১৬ সালের পুডুচেরি বিধানসভা নির্বাচনে ক্যালাপেট আসন থেকে ৫০০ ভোটের সংক্ষিপ্ত ব্যবধানে জয় পেয়েছিলেন। এখানে তিনি অল ইন্ডিয়া এন. আর কংগ্রেসের প্রার্থী পি. এম. এল. কল্যাণসুন্দরামকে হারিয়েছিলেন যিনি এর আগে ২০১১ সালের পুডুচেরি বিধানসভা নির্বাচনে একই আসনে তাকে পরাজিত করেছিলেন। তিনি পুডুচেরি সরকারের রাজস্ব, পরিবহন, তথ্যপ্রযুক্তি, সংখ্যালঘু বিষয়ক মন্ত্রী ছিলেন। এর আগে তিনি ২০০১ থেকে ২০১১ পর্যন্ত লসপেট আসনের প্রতিনিধিত্ব করেছেন। তিনি এম. ও. এইচ. ফারুকের পুত্র যিনি পুদুচেরির প্রাক্তন মুখ্যমন্ত্রী ছিলেন। My Neta3rd time, Congress Puducherry CM is no poll winnerSix-member Ministry to take charge tomorrow   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:পুদুচেরি বিধানসভার সদস্য বিষয়শ্রেণী:পুদুচেরির রাজনীতিবিদ বিষয়শ্রেণী:ভারতীয় মুসলিম বিষয়শ্রেণী:পুদুচেরি বিধানসভার সদস্য ২০১৬-২০২১ বিষয়শ্রেণী:পুদুচেরির ভারতীয় জাতীয় কংগ্রেসের রাজনীতিবিদ বিষয়শ্রেণী:পুদুচেরি বিধানসভার সদস্য ২০০৬-২০১১
মৌলভি তরিকা (তুর্কি:Mevlevilik বা Mevleviyye; ফারসি:طریقت مولویه) কোনিয়ার একটি সুফি তরিকা। ১৩শ শতাব্দীর কবি, আইনবিদ ও ধর্মতাত্ত্বিক জালালউদ্দিন রুমির অনুসারীরা তার মৃত্যুর পর এই তরিকা প্রতিষ্ঠা করেন।Julia Scott Meisami, Forward to Franklin Lewis, Rumi Past and Present, East and West, Oneworld Publications, 2008 (revised edition) এই তরিকার অনুসারীদেরকে ঘূর্ণায়মান দরবেশও বলা হয়।  ইতিহাস উসমানীয় সাম্রাজ্যে মৌলভি তরিকা সুপ্রতিষ্ঠিত ছিল। তরিকার অনেক সদস্য খিলাফতে গুরুত্বপূর্ণ সরকারি পদে আসীন ছিলেন। কোনিয়া ছিল তরিকার কেন্দ্রস্থল। এখানে জালালউদ্দিন রুমিকে দাফন করা হয়েছিল।  thumb|কোনিয়ার মাওলানা জাদুঘর  উসমানীয় যুগে মৌলভি তরিকার মধ্য থেকে শেখ গালিব, ইসমাইল আনকারাভি ও আবদুল্লাহ সারির মত বিখ্যাত কবি ও সুরকার জন্ম নিয়েছেন। উসমানীয় শাসনামলে বলকান, সিরিয়া, লেবানন, মিশর ও ফিলিস্তিনে মৌলভি তরিকার বিস্তার ঘটে। কাদেরিয়া সহ কিছু সুফি তরিকার সাথে মৌলভি তরিকার মিল রয়েছে।  মৌলভি রেজিমেন্ট প্রথম বিশ্বযুদ্ধের সময় ৪র্থ‌ আর্মির অধীনে মৌলভি রেজিমেন্ট সিরিয়া ও ফিলিস্তিনে দায়িত্বপালন করেছে। ১৯১৪ সালের ডিসেম্বরে কোনিয়ায় ৮০০ দরবেশকে নিয়ে গঠিত একটি ব্যাটেলিয়নকে দামেস্কে প্রেরণ করা হয়। ১৯১৬ সালের আগস্টের শেষের দিকে নিয়মিত রিক্রুটদের নিয়ে গঠিত আরেকটি ব্যাটেলিয়ন যুক্ত করা হয়। এই দুই ব্যাটিলিয়ন মিলে মৌলভি রেজিমেন্ট গঠিত হয়েছিল। ফিলিস্তিন অভিযানের শেষ অংশের পূর্বে এই সেনা ইউনিটকে লড়াইয়ে নিয়োজিত করা হয়নি। ১৯১৮ সালের সেপ্টেম্বরে রেজিমেন্ট ভেঙে দেয়া হয়।  অবৈধ ঘোষণার পূর্বে মোস্তফা কামাল আতাতুর্ক ১৯২৩ সালে মৌলভি তরিকার সদস্যদের সাথে সাক্ষাত করেছিলেন।See Omer Tarin, 'The Turkish Mevlevi Sufis and their Retrenchment in Modern Turkey from the time of Ataturk onwards', in Anderoon: A Journal of the Inner Self, 1999, Vol 32, No 2, p. 42  ১৯২৫ পরবর্তী সময় ১৯২৫ সালে নবগঠিত তুর্কি প্রজাতন্ত্র কর্তৃক মৌলভি তরিকা নিষিদ্ধ ঘোষিত হয়। কোনিয়ার দরবেশদের আবাসস্থলকে মাওলানা জাদুঘর হিসেবে রূপান্তর করা হয়।Galata Mevlevihanesi  পর্যটক আকর্ষণের জন্য ১৯৫৩ সালে স্বল্প পরিসরে তুরস্কে সামা চর্চার সুযোগ দেয়া হয়। তবে সুফি তরিকা হিসেবে এর চর্চা নিষিদ্ধ থাকে।  আরও দেখুন  সুফিবাদ  তথ্যসূত্র  বহিঃসংযোগ   Galata Mevlevi Ensemble   Mevlevi Order of America  DankPhotos.com: Whirling Dervishes: The Search for Spirituality  The Threshold Society   Stichting Threshold Society Nederland  Lehigh Dialogue Center will host whirling dervishes at Symphony Hall  Qasim Ul Khairat AlShaikh AlSyed Feroz Shah Qasmi Buneri Qadri NakshBandi  বিষয়শ্রেণী:১২৭৩-এ প্রতিষ্ঠিত বিষয়শ্রেণী:মৌলভি তরিকা বিষয়শ্রেণী:সুফি তরিকা বিষয়শ্রেণী:সুফিবাদ বিষয়শ্রেণী:সুফি দর্শন
তেতুলিয়া ইউনিয়ন বাংলাদেশের রাজশাহী বিভাগের নওগাঁ জেলার মান্দা উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান  দর্শণীয় স্থান  সিন্দুরপানিয়া মহাশ্নশান   ১। প্রতিষ্ঠনের নামঃ সিন্দুরপানিয়া মহাশ্নশান।  ২। অবস্থানঃ নওগাঁ-রাজশাহী মহা সড়কের সিন্দুরপানিয়া সেতুর পশ্চিম পার্শে।  ৩। তপশীলঃ জেলাঃ নওগাঁ, থানাঃ মান্দা, ইউনিয়নঃ ৯নং তেতুলিয়া, মৌজাঃ তেগাড়া,জে,                                                                                এল,নং-১৮৯ আর, এস খং নং–১, দাগ নং- ২০০, পরিমানঃ ১.৪০ একর (এক একর চল্লিশ শতাংশ) রকমঃশ্বশান- হিন্দু জন সাধরনের ব্যবহার্য়্য ।  ৪। স্থাপনা সমূহঃ (ক) প্রবেশ মুখে একটি সুদৃশ্য ফটক ।             (খ) একটি পাকা জ্ঞাতি ছাউনী ।             (গ) একটি পাকা চুল্লি (যাহাতে মৃতদেহ দাহা কারা হয়)             (ঘ) একটি নির্মানাধীন কালী মন্দির ।             (ঙ) কিছু সংখ্যক সমাধী সৌধ ।             (চ) শ্বাশানটির পূর্বপ্রান্ত হইতে পশ্চিম প্রান্ত পয়র্ন্ত ৩২টি আমগাছ সহ অনান্য গাছ আছে ।   চৌজা পুরাকৃতি জামে মসজিদ   ১। সভাপতিঃ মোঃ আলাউদ্দিন  ২। সভাপতিঃ মোঃ আঃ হামিদ  ৩। সেট্রোটারীঃ মোঃ সরুত আলী   ৪। ক্যাসিয়ারঃ মোঃ সামদুল সরদার  ৫। সদস্যাঃ মোবারক হোসেন  ৬। সদস্যাঃ মোঃ হাইদর আলী  ৭। সদস্যাঃ মোঃ বযেন উদ্দীন  ৮। সদস্যাঃ মোঃ তারিকুল ইসলাম   জমির পরিমানঃ ৫০শতাংশ  আনুমানকি  প্রায় ৫০০ বছর থেকে প্রতিষ্ঠিত আছে।  দাগঃ খতিয়ান নং মি, এস, ১৬৭ আর এস, ১৪৬, এস, এ,২০৯  বাদশা হুসের শাহ আমল   উল্লেখযোগ্য ব্যক্তিত্ব  জনাব এস এম মখলেছুর রহমান  বর্তমান চেয়ারম্যান, ৯ নং তেঁতুলিয়া ইউনিয়ন    জনপ্রতিনিধি  বর্তমান চেয়ারম্যান- +প্রাক্তন চেয়ারম্যানগণের তালিকাক্রমিকনামমেয়াদ০১এস এম মখলেছুর রহমানবর্তমান০২০৩০৪০৫০৬০৭   যোগাযোগ ব্যবস্থা  উপজেলা সদর হতে বাস, সি,এন,জি, অট ভ্যান ইত্যদি যোগে চলাচল করা হয়। এশিয়ার মধ্যে সবচেয়ে বড় হাই রোড এই ইউপির উপর দিয়ে বয়ে গেছে। ইউনিয়নটির ৩০% পাকা এবং ৭০% কাচাঁ।     উপজেলা সদর হতে বাস, সি,এন,জি, অট ভ্যান ইত্যদি যোগে চলাচল করা হয়। এশিয়ার মধ্যে সবচেয়ে বড় হাই রোড এই ইউপির উপর দিয়ে বয়ে গেছে। ইউনিয়নটির ৩০% পাকা এবং ৭০% কাচাঁ।     উপজেলা সদর হতে বাস, সি,এন,জি, অট ভ্যান ইত্যদি যোগে চলাচল করা হয়। এশিয়ার মধ্যে সবচেয়ে বড় হাই রোড এই ইউপির উপর দিয়ে বয়ে গেছে। ইউনিয়নটির ৩০% পাকা এবং ৭০% কাচাঁ।   হাট ও বাজার  +হাট-বাজারের-তালিকাশিরোনাম	আয়তনচান্দিনা ভিটির সংখ্যাইজারা মূল্যঠিকানা০১ঃ- নারায়নপুর হাট৩,০০১ টাকা৯ নং তেঁতুলিয়া ইউনিয়ন পরিষদ, মান্দা, নওগাঁ।০২ঃ-সাবাই হাট৯,৩১,০০০ টাকা৯ নং তেঁতুলিয়া ইউনিয়ন পরিষদ, মান্দা, নওগাঁ।   আরও দেখুন    রাজশাহী বিভাগ  নওগাঁ জেলা   তথ্যসূত্র   বিষয়শ্রেণী:মান্দা উপজেলার ইউনিয়ন
ড্রিবল (dribbble) একটি অনলাইন সম্প্রদায়, যেখানে ব্যবহারকারীরা নিজের শৈল্পিক কাজের প্রদর্শন করতে পারেন। এটার মাধ্যমে সৃজনশীল মানুষেরা নিজের তৈরি গ্রাফিক ডিজাইন, ওয়েব ডিজাইন, ফটোগ্রাফি,  ইলাস্ট্রেশনের স্ব-প্রচার এবং অন্যান্য ব্যবহারকারীদের সাথে নেটওয়ার্কিং করতে পারেন। ২০০৯ সালে ড্যান সেডারহোম ও রিচ থর্নেট  এটি স্থাপন করেন। বর্তমানে ডিজাইনারদের জন্যে এটি বিশ্বের অন্যতম বড় ওয়েবসাইট এবং এদের প্রতিযোগিতা সরাসরি বিহ্যান্স এর সাথে, যেটার মালিক অ্যাডোবি সিস্টেমস। ড্রিবল কোম্পানিটির কোনো কেন্দ্রীয় সদর দপ্তর নেই। এটি পুরোপুরিভাবে একটি 'রিমোট' সংস্থা।   পুরস্কার ও সম্মাননা     ইনক. ৫০০০: যুক্তরাষ্ট্রের সবচেয়ে দ্রুত গতিতে বর্ধনশীল প্রাইভেট কোম্পানি (২০১৮ ও ২০১৯)  ওয়েবি পুরস্কার: হনরি, সেরা ওয়েবসাইট – সম্প্রদায় (২০১৯)  সিএসএস ডিজাইন পুরস্কার: আএরা ইউআই ডিজাইন, সেরা ইউএক্স ডিজাইন, সেরা উদ্ভাবন (২০১৯)  ইনক. ৫০০০: যুক্তরাষ্ট্রের সবচেয়ে দ্রুত গতিতে বর্ধনশীল প্রাইভেট কোম্পানি (২০১৮)   তথ্যসূত্র   বিষয়শ্রেণী:শিল্পকলা ওয়েবসাইট বিষয়শ্রেণী:২০০৯-এ প্রতিষ্ঠিত ইন্টারনেট সম্পত্তি
বাংলার প্রধানমন্ত্রী ব্রিটিশ ভারতে অবিভক্ত বাংলার প্রধানমন্ত্রীর পদ ছিল। ভারত শাসন আইন ১৯৩৫ এর আওতায় এই পদ সৃষ্টি করা হয়। বঙ্গীয় আইন পরিষদের সাথে নেতার সাথে একই সময় এটির অবস্থান ছিল।http://timesofindia.indiatimes.com/city/kolkata/Post-Independence-a-Prime-Minister-for-Bengal/articleshow/21836473.cms  ব্রিটিশ ভারতে বাংলার প্রধানমন্ত্রী একটি প্রভাবশালী পদ ছিল। তবে তার শাসনসীমা ব্রিটিশ ঔপনিবেশিক গভর্নরের ক্ষমতার মধ্যে সীমাবদ্ধ ছিল। একটি ভারতীয় ফেডারেশন গঠনের ঘোষণা কংগ্রেসের বিরোধীতার জন্য বাস্তবায়িত হতে পারেনি। কংগ্রেস এককেন্দ্রীক সরকারের দাবি জানিয়েছিল। প্রধানমন্ত্রী এ কে ফজলুল হক ১৯৪০ সালে লাহোর প্রস্তাবে ভারতের পূর্ব ও উত্তর পশ্চিমাঞ্চল নিয়ে সার্বভৌম রাষ্ট্র গঠনের প্রস্তাব করেছিলেন।"North Western and Eastern Zones of (British) India should be grouped to constitute ‘independent states’ in which the constituent units should be autonomous and sovereign"- Lahore Resolution.    এই পদটি দশ বছর (১৯৩৭-১৯৪৭) কার্যকর ছিল। ভারত বিভাগের পর এর বিলুপ্তি হয় এবং বিভাগের পর বাংলা পূর্ব ও পশ্চিম বাংলায় বিভক্ত হয়ে যায়। এই পদের উত্তরাধিকারী হিসেবে আধুনিককালের বাংলাদেশের প্রধানমন্ত্রী ও পশ্চিমবঙ্গের মুখ্যমন্ত্রীর পদকে উল্লেখ করা যায়।   ইতিহাস  অফিসটি ভারত সরকারের আইন 1935-এর অধীনে তৈরি করা হয়েছিল, যা বাংলাকে একটি দ্বিকক্ষ বিশিষ্ট আইনসভা প্রদান করেছিল, যার মধ্যে বেঙ্গল লেজিসলেটিভ কাউন্সিল এবং বেঙ্গল লেজিসলেটিভ অ্যাসেম্বলি রয়েছে। প্রধানমন্ত্রী নির্বাহী শাখার দায়িত্বে ছিলেন। বাংলার প্রধানমন্ত্রী লাহোর প্রস্তাব ঘোষণা এবং দ্বিতীয় বিশ্বযুদ্ধের সময় জাপানি আক্রমণ মোকাবেলা সহ প্যান-ইন্ডিয়ান রাজনীতিতে গুরুত্বপূর্ণ ভূমিকা পালন করেছিলেন।  ব্রিটিশ বিরোধী নীতির কারণে কংগ্রেস পার্টি অফিস বয়কট করে। অফিসটি তিনজন মুসলমানের হাতে ছিল। প্রথম প্রধানমন্ত্রী ছিলেন এ কে ফজলুল হক, সামন্তবাদ বিরোধী কৃষক প্রজা পার্টির নেতা। হক 1937 সালে সর্বভারতীয় মুসলিম লীগের সাথে তার প্রথম সরকার গঠন করেন। হক-শ্যামা জোট 1943 সাল পর্যন্ত স্থায়ী ছিল। হক স্যার খাজা নাজিমুদ্দিনের নেতৃত্বে একটি মুসলিম লীগ মন্ত্রকের স্থলাভিষিক্ত হন। একটি রক্ষণশীল ব্যক্তিত্ব, নাজিমুদ্দিন মন্ত্রিত্ব 1945 সাল পর্যন্ত স্থায়ী ছিল, যখন গভর্নরের শাসন জারি হয়েছিল। পরবর্তী নির্বাচনে এইচ এস সোহরাওয়ার্দী মুসলিম লীগকে সংখ্যাগরিষ্ঠতায় নিয়ে যান। সোহরাওয়ার্দী হিন্দু নেতাদের এবং ব্রিটিশ গভর্নরের সমর্থনে অবিভক্ত বাংলা চেয়েছিলেন; কিন্তু নোয়াখালী দাঙ্গা, ডাইরেক্ট অ্যাকশন ডে-র মতো চ্যালেঞ্জের মুখোমুখি হয়েছিল এবং সর্বভারতীয় কংগ্রেস পার্টি যে বাংলাকে বিভক্ত করার আহ্বান জানিয়েছিল তাও প্রত্যাখ্যান করেছিল।  প্রধানমন্ত্রীগণ  রাজনৈতিক দল   ক্রম নাম প্রতিকৃতি কার্যকাল দল নির্বাচন গভর্নর পদ গ্রহণ পদ পরিত্যাগ মেয়াদকাল       ১  শেরে বাংলা এ কে ফজলুল হক  120px  ১ এপ্রিল ১৯৩৭  ১ ডিসেম্বর ১৯৪১    কৃষক প্রজা পার্টি  ১৯৩৭  স্যার জন অ্যান্ডারসন  ১২ ডিসেম্বর ১৯৪১  ২৯ মার্চ ১৯৪৩  স্যার জন আর্থা‌র হার্বা‌র্ট‌  ২  স্যার খাজা নাজিমউদ্দিন  120px  ২৯ এপ্রিল ১৯৪৩  ৩১ মার্চ ১৯৪৫    মুসলিম লীগ গভর্নর শাসন পদ শূন্য ছিল ( ১ এপ্রিল ১৯৪৫ – ২২ এপ্রিল ১৯৪৬) ৩  হোসেন শহীদ সোহ্‌রাওয়ার্দী  120px  ২৩ এপ্রিল ১৯৪৬  ১৪ আগস্ট ১৯৪৭    মুসলিম লীগ  ১৯৪৬  স্যার ফ্রেডেরিক বারোস   রাজনৈতিক ইতিহাস  গ্যালারি  আরও দেখুন বাংলা প্রেসিডেন্সি  তথ্যসূত্র  বিষয়শ্রেণী:ব্রিটিশ ভারত বিষয়শ্রেণী:বাংলার ইতিহাস বিষয়শ্রেণী:ব্রিটিশ ভারতের প্রধানমন্ত্রী বিষয়শ্রেণী:ব্রিটিশ ভারতের প্রদেশ বিষয়শ্রেণী:বেঙ্গল প্রেসিডেন্সি
thumb|আকাশগঙ্গার নিকটবর্তী চারটি বামন ছায়াপথে লোহার বিস্তারের তুলনা (লগারিদম হারে)  স্থানীয় গোষ্ঠী হল একটি ছায়াপথ গোষ্ঠী, যার মধ্যে আকাশগঙ্গা ছায়াপথ রয়েছে, যেখানে পৃথিবী অবস্থিত। এটির মোট ব্যাস প্রায় , এবং মোট ভর  -এর পর্যায়ে ।  এটি ডাম্বেল আকারের দুটি ছায়াপথের সংগ্রহ নিয়ে গঠিত; আকাশগঙ্গা এবং এর উপগ্রহগুলি একটি লোব গঠন করে এবং অ্যান্ড্রোমিডা ছায়াপথ এবং এর উপগ্রহগুলি অন্যটি গঠন করে। দুটি সংগ্রহ প্রায়  দূরত্বে রয়েছে এবং  বেগে একে অপরের দিকে অগ্রসর হচ্ছে । গোষ্ঠীটি নিজেই বৃহত্তর ভার্গো মহাস্তবকের একটি অংশ, যা লানিয়াকিয়া মহাস্তবকের একটি অংশ হতে পারে। স্থানীয় গোষ্ঠীতে ছায়াপথের সঠিক সংখ্যা অজানা কারণ কিছু ছায়াপথ দ্বারা আবদ্ধ; যাইহোক, তারমধ্যে কমপক্ষে 80 জন সদস্যের তথ্য জানা, যার বেশিরভাগই বামন ছায়াপথ ।  দুটি বৃহত্তম সদস্য, অ্যান্ড্রোমিডা এবং আকাশগঙ্গা ছায়াপথ, দুটিই সর্পিল ছায়াপথ যেগুলির প্রতিটির ভর প্রায় 1012টি সৌর ভর। প্রত্যেকটির নিজস্ব উপগ্রহ ছায়াপথের গোষ্ঠী রয়েছে:   অ্যান্ড্রোমিডা ছায়াপথের উপছায়াপথ গোষ্ঠীতে রয়েছে মেসিয়ার ৩২ (M32), মেসিয়ার ১১০ (M110), NGC 147, NGC 185, অ্যান্ড্রোমিডা I (And I), And II, And III, And V, And VI (পেগাসাস বামন গোলকাকার ছায়াপথ, বা পেগাসাস dSph নামেও পরিচিত), And VII (বা ক্যাসিওপিয়া বামন ছায়াপথ), And VIII, And IX, And X, And XI, And XIX, And XXI এবং And XXII, তাছাড়া আরও একাধিক অতীব-অনুজ্জ্বল বামন গোলকাকার ছায়াপথ।  আকাশগঙ্গা ছায়াপথের উপছায়াপথ গোষ্ঠীতে রয়েছে ধনু বামন ছায়াপথ, বৃহৎ ম্যাগেলানীয় মেঘ, ক্ষুদ্র ম্যাগেলানীয় মেঘ, ক্যানিস মেজর বামন ছায়াপথ (বিতর্কিত, অনেকে এটিকে ছায়াপথ মনে করেন না), উর্সা মাইনর বামন ছায়াপথ, ড্র্যাকো বামন ছায়াপথ, ক্যারিনা বামন ছায়াপথ, সেক্সট্যান্স বামন ছায়াপথ, স্কাল্পটর বামন ছায়াপথ, ফরন্যাক্স বামন ছায়াপথ, Leo I (বামন ছায়াপথ), Leo II (বামন ছায়াপথ), উর্সা মেজর I বামন ছায়াপথ, উর্সা মেজর II বামন ছায়াপথ, তাছাড়া আরও একাধিক অতীব-অনুজ্জ্বল বামন গোলকাকার ছায়াপথ। ট্রায়াঙ্গুলাম ছায়াপথ (M33) হল স্থানীয় গোষ্ঠীর তৃতীয় বৃহত্তম সদস্য, যার ভর প্রায় , এবং তৃতীয় সর্পিল ছায়াপথ।  ট্রায়াঙ্গুলাম ছায়াপথ অ্যান্ড্রোমিডা ছায়াপথের সঙ্গী কিনা তা স্পষ্ট নয়; দুটি ছায়াপথ পরস্পরের থেকে 750,000 আলোকবর্ষ দূরে, এবং 2-4 বিলিয়ন বছর আগে কাছাকাছি এসেছিল যা অ্যান্ড্রোমিডার ডিস্ক জুড়ে তারকা গঠনের সূত্রপাত করেছিল। মীন বামন ছায়াপথ অ্যান্ড্রোমিডা ছায়াপথ এবং ট্রায়াঙ্গুলাম ছায়াপথ থেকে সমান দূরত্বে, তাই এটি উভয়ের একটি উপছায়াপথ হতে পারে। ডান|থাম্ব|350x350পিক্সেল|স্থানীয় গোষ্ঠীর সবচেয়ে বড় ছটি ছায়াপথের দৃশ্যমান তুলনা, বিস্তারিত বিবরণ সহ   তথ্যসূত্র   বিষয়শ্রেণী:ছায়াপথ স্তবক
পাবনা কালেক্টরেট পাবলিক স্কুল এন্ড কলেজ পাবনা জেলা একটি শিক্ষা প্রতিষ্ঠান। পাবনা শহেরের গোবিন্দা অফিসার কোলোনি এর অবস্থান। এই প্রতিষ্ঠানটি ২০০৮ সালে প্রতিষ্ঠা করা হয়। প্রতিষ্ঠানটি পাবনা জেলা প্রশাসক  কর্তৃক পরিচালিত পাবনা কালেক্টরেট পাবলিক স্কুল এন্ড কলেজ একটি সৃজনশীল সহশিক্ষানিয়ন্ত্রিত প্রতিষ্ঠান।   ইতিহাস  প্রতিষ্ঠানটি ২০০৮ সালের প্রতিষ্ঠিত হয়ে ২০০৯ সালে শিক্ষা কার্যক্রম শুরু করে। ২০০৯ সালে পঞ্চম শ্রেণি পর্যন্ত পাঠদান করা হয়, ২০১০ সালে অষ্টম শ্রেণি পর্যন্ত ছাত্রছাত্রী ভর্তি করা হয়, ২০১১ সালে নবম শ্রেণিতে পাঠদান শুরু হয়। স্কুল পোশাক  আকাশি শার্ট  নীল প্যান্ট সাদা মোজা ও কালো জুতা শীতকালে নেভি-ব্লু সোয়েটার ('V'গলা)  একাডেমিক কার্যক্রম  প্রতিষ্ঠানেটিতে প্রাথমিক, মাধ্যমিক ও উচ্চ মাধ্যমিক পর্যায়ে পাঠদান করা হয়। প্রতিষ্ঠানটি রাজশাহী বোর্ডের আওতাধীন।   প্রাথমিক  ৩য় শ্রেণি থেকে ৫ম শ্রেণি  মাধ্যমিক  ৬ষ্ঠ শ্রেণি থেকে ১০ম শ্রেণি  উচ্চ মাধ্যমিক  একাদশ ও দ্বাদশ শ্রেণি  বর্তমানে তৃতীয় থেকে দশম শ্রেণি পর্যন্ত পাঠদান করা হয় এবং মোট ছাত্র - ছাত্রীর সংখ্যা ১৩৯০ জন। বর্তমান শিক্ষক সংখ্যা অধ্যক্ষসহ ৩৬ জন।   প্রভাতী শিফ্‌ট: ৩য়-৬ষ্ঠ শ্রেণী (০৭:০০ -‌ ১১:৩০)  দিবা শিফ্‌ট: ৭ম-১০ম শ্রেণী (১২:০০ - ১৭:০০)   বহিঃসংযোগ       তথ্যসূত্র   বিষয়শ্রেণী:পাবনা বিষয়শ্রেণী:পাবনা জেলার বিদ্যালয় বিষয়শ্রেণী:বাংলাদেশের কালেক্টরেট স্কুল এন্ড কলেজ বিষয়শ্রেণী:২০০৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৮-এ বাংলাদেশে প্রতিষ্ঠিত
রাম প্রকাশ চৌধুরী (জন্ম: ১৯ জানুয়ারী ১৯২৮, অধোয়া, আম্বালা)ভারতের হরিয়ানা রাজ্যের আম্বালা (লোকসভা কেন্দ্র) থেকে পঞ্চম লোকসভার সদস্য ছিলেন।  তিনি আম্বলা থেকে অষ্টম, নবম এবং দশম লোকসভায় নির্বাচিত হয়েছিলেন।    তথ্যসূত্র   বিষয়শ্রেণী:১৯২৮-এ জন্ম বিষয়শ্রেণী:জীবিত ব্যক্তি বিষয়শ্রেণী:হরিয়ানার লোকসভা সদস্য বিষয়শ্রেণী:পঞ্চম লোকসভার সদস্য বিষয়শ্রেণী:অষ্টম লোকসভার সদস্য বিষয়শ্রেণী:নবম লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:হরিয়ানার রাজনীতিবিদ বিষয়শ্রেণী:আম্বালা জেলার ব্যক্তি
কাজীবাকাই ইউনিয়ন বাংলাদেশর ঢাকা বিভাগের মাদারীপুর জেলার ডাসার উপজেলার একটি ইউনিয়ন যা ৭টি গ্রাম নিয়ে গঠিত।   ভৌগোলিক উপাত্ত  কাজীবাকাই ইউনিয়নের মোট আয়তন ২,৫৮১ একর বা ১০.৪৫ বর্গ কিলোমিটার। গ্রামের সংখ্যা ৭টি। ঘরবাড়ির সংখ্যা ২,৪৪৪টি।  হাট-বাজার রয়েছে ৬টি। মসজিদের সংখ্যা ২৩টি এবং মন্দিরের সংখ্যা ৬টি।   জনসংখ্যার উপাত্ত  বাংলাদেশের ২০১১ সালের আদমশুমারি অনুযায়ী কাজীবাকাই ইউনিয়নের ২,৪৪৪টি পরিবারে মোট জনসংখ্যা ১১,৫৭৫ জন এবং প্রতি বর্গ কিলোমিটারে ১১০০ জন লোক বাস করে। এদের মধ্যে ৫,৮১২ জন পুরুষ ও ৫,৭৬৩ জন মহিলা এবং লিঙ্গ অনুপাত ১০১। মুসলিম ধর্মালম্বী ১১,২৫৬ জন ও হিন্দু ধর্মালম্বী ৩১৯ জন।   শিক্ষা  ২০১১ সালের হিসেব অনুযায়ী কাজীবাকাই ইউনিয়নের সাক্ষরতার হার ৪৭.৭% (পুরুষ ৪৯.৮%, মহিলা-৪৫.৭%)। এ ইউনিয়নে ২টি মাধ্যমিক বিদ্যালয়, ১টি মাদ্রাসা এবং ৪টি সরকারি প্রাথমিক বিদ্যালয় রয়েছে।   তথ্যসূত্র
কোকুমিন কিয়োকাই (  :国民協会 (, আক্ষরিক অর্থে জাতীয় সমিতি ) জাপানের একটি রাজনৈতিক দল ছিল।   ইতিহাস  সাইগো জুডো এবং শিনাগাওয়া ইয়াজিরোর নেতৃত্বে মাতসুকাতা মাসায়োশির জাতীয়তাবাদী সমর্থক এবং তার সরকার ১৮৯২ সালের জুন মাসে কোকুমিন কিয়োকাই প্রতিষ্ঠা করে।Haruhiro Fukui (1985) Political parties of Asia and the Pacific, Greenwood Press, pp575–576 দলটি সামরিক সম্প্রসারণ, শিল্পায়ন এবং মেইজি অলিগার্কি সমর্থন করেছিল। ১৮৯৩ সালের গোড়ার দিকে জাতীয় ডায়েটের সদস্য সংখ্যা ৬৮ জন হয়ে যায়। ১৮৯২ সালের আগস্টে প্রতিষ্ঠিত ইতো হিরোবুমি সরকারের প্রতি এটির কম সমর্থনকারী ছিল। ফলে ধীরে ধীরে একটি বিরোধী দলে পরিণত হয়।  ১৮৯৪ সালের মার্চ মাসের নির্বাচনে দলটি জাতীয় ডায়েটে ৩৫টি আসন জিতেছিল। কিন্তু ১৮৯৪ সালের সেপ্টেম্বরের নির্বাচনে তা কমে ৩২টিতে নেমে আসে। ১৮৯৭ সালের মধ্যে দলত্যাগের ফলে এর প্রতিনিধি সদস্য সংখ্যা ২৩ জনে নেমে আসে।  ১৮৯৮ সালের মার্চের নির্বাচনে এটি ২৯টি আসন জিতে। তবে ১৮৯৮ সালের সেপ্টেম্বরের নির্বাচনে এটি মাত্র ২১টি আসন জিতেছিল। পরবর্তীতে ১৮৯৯ সালে এটি বিলুপ্ত হয় এবং তেইকোকুটো তার স্থলাভিষিক্ত হয়।    নির্বাচনের ফলাফল  নির্বাচননেতাআসন+/-অবস্থামার্চ ১৮৯৪শিনাগাওয়া ইয়াজিরোনতুন সেপ্টেম্বর ১৮৯৪ ৩ মার্চ ১৮৯৮ ৩ আগস্ট ১৮৯৮ ৮    তথ্যসূত্র   বিষয়শ্রেণী:১৮৯২-এ প্রতিষ্ঠিত রাজনৈতিক দল বিষয়শ্রেণী:১৮৯৯-এ বিলুপ্ত রাজনৈতিক দল
ত্রি-খিলা স্থল কচ্ছপ বা ত্রিশিরা পাহাড়ি কচ্ছপ বা শিলা কচ্ছপ (), (বৈজ্ঞানিক নাম: Melanochelys tricarinata) হচ্ছে উত্তর-পূর্ব ভারত, বাংলাদেশ ও নেপালে দেখতে পাওয়া যায় এমন একটি কচ্ছপের প্রজাতি।Melanochelys tricarinata, The Reptile Database  বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০ ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৪৪১  বিবরণ ত্রি-খিলা স্থল কচ্ছপের দৈর্ঘ্য ১৬ সেন্টিমিটার। বাংলাদেশের স্বাদুপানির শামুকভুক কালী কচ্ছপের মতো দেখতে এই কচ্ছপ। এদের কৃত্তিকাবর্ম অপেক্ষাকৃত লম্বাটে, তিন ধারবিশিষ্ট, বাঁকা এবং তিনটি ভোঁতা কাঁটা থাকে। তাই এদের এমন নামকরণ করা হয়েছে।  তথ্যসূত্র  পাঠ  Blyth, E. (1855) Report on the collections presented by Capt. Berdmore and Mr. Theobald. J. Asiatic Soc. Bengal. 24(7):713-720.  Busack, Stephen D. (1994) Melanochelys tricarinata (Tricarinate hill turtle). India: Uttar Pradesh Herpetological Review 25(1):32.  বিষয়শ্রেণী:ভারতের সরীসৃপ বিষয়শ্রেণী:নেপালের সরীসৃপ বিষয়শ্রেণী:বাংলাদেশের সরীসৃপ বিষয়শ্রেণী:বাংলাদেশের কচ্ছপ বিষয়শ্রেণী:বাংলাদেশের উভচর বিষয়শ্রেণী:মেলাঙ্কিলিস বিষয়শ্রেণী:১৮৫৬-এ বর্ণিত সরীসৃপ বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
সঞ্চার  ভারতের সোলাপুরে থেকে প্রকাশিত একটি ভারতীয় মারাঠি দৈনিক ব্রডশিট পত্রিকা। এটি শ্রী এম এম কাদাদি, রাঙ্গা বৈদ্য এবং রমন গান্ধী ১৯৬১ সালের ১৩ ই অক্টোবর প্রতিষ্ঠা করেছিলেন এবং বর্তমানে এটি সংগম পেপারস কর্পোরেশন এর মালিকানাধীন। বর্তমান সম্পাদক, মুদ্রক, "সঞ্চার" এর প্রকাশক হলেন জনাব ধর্মরাজ অন্নরাজ কাদাদি। সঙ্গম পেপারস কর্পোরেশনের অন্য অংশীদার হলেন মিঃ অন্নরাজ ধর্মরাজ কাদাদি ও শ্রীমতি সুশিলা রমন গান্ধী। "সঞ্চার" এর কার্যালয় সঞ্চার বিল্ডিং, হোতগি রোড, সোলাপুর - ৪১৩০০৩ (মহারাষ্ট্র, ভারত)।    তথ্যসূত্র    বহিঃসংযোগ    দাপ্তরিক ওয়েবসাইট   বিষয়শ্রেণী:মারাঠি ভাষার সংবাদপত্র বিষয়শ্রেণী:মহারাষ্ট্রের সংবাদপত্র বিষয়শ্রেণী:১৯৬১-এ প্রতিষ্ঠিত প্রকাশনা বিষয়শ্রেণী:১৯৬১-এ মহারাষ্ট্রে প্রতিষ্ঠিত বিষয়শ্রেণী:এশীয় সংবাদ ওয়েবসাইট
বাংলাদেশ জিন্দাবাদ দেশপ্রেমের প্রকাশ হিসাবে বাংলাদেশীদের দ্বারা ব্যবহৃত একটি স্লোগান এবং প্রায়ই রাজনৈতিক বক্তৃতা এবং ক্রিকেট ম্যাচগুলিতে ব্যবহৃত হয়। এটির ব্যবহার বাংলাদেশ সৃষ্টির আগেই শুরু হয়েছিল। পাকিস্তান সময়কালের সময়কালেও এটি ব্যবহৃত হয়েছিল।   ব্যাকরণ  জিন্দাবাদ স্লোগানটি ফার্সি শব্দ থেকে উৎপত্তি।  জিন্দাবাদ-এর বাংলা পরিভাষা দীর্ঘজীবী। যেটি একটি ব্যক্তি বা একটি দেশের নামের পরে স্থাপন করা হয়। এটি বিজয় বা দেশপ্রেমের বহিঃপ্রকাশ হিসেবে উপস্থাপন করা হয়।    ইতিহাস    উৎপত্তি  ২৩ নভেম্বর ১৯৭০ সালে আবদুল হামিদ খান ভাসানী ঢাকার পল্টন ময়দানে একটি সমাবেশে বক্তৃতা করেন। ১৯৭০ ভোলার ঘূর্ণিঝড়ের মাত্র কয়েকদিন পরেই এই বক্তব্য দেন তিনি।  ভোলার ঘূর্ণিঝড় ইতিহাসে সর্বকালের সর্বশ্রেষ্ঠ প্রাকৃতিক দুর্যোগ হিসেবে রেকর্ড করা হয়। ঝড়ের পর ত্রাণ কার্যক্রম নিয়ে পাকিস্তান সরকারের ধীরগতির প্রতিবাদ ও প্রতিক্রিয়া হিসেবে ভাসানী পাকিস্তানের সরকার ব্যাপক সমালোচনা করেন এবং ভাসানী সুপারিশ করেছিলেন যে পূর্ব পাকিস্তান যেন আলাদা হয়ে স্বাধীন দেশ হয়।  তিনি পাকিস্তান জিন্দাবাদের পরিবর্তে পূর্ব পাকিস্তান জিন্দাবাদ বলে বক্তৃতা শেষ করেন।    ব্যবহার  বাংলাদেশের মুক্তিযুদ্ধ চলাকালে, “বাংলাদেশ জিন্দাবাদ” এবং “শেখ মুজিব জিন্দাবাদ” একটি সাধারণ শব্দ হিসেবে ব্যবহৃত হয়। ১৯৭১ সালের অস্থায়ী বাংলাদেশ সরকার  সমর্থকরা এটি ব্যবহার করতেন। ১৯৭৫ সালে, খন্দকার মোস্তাক আহমেদের সভাপতিত্বে “জয় বাংলা” প্রতিস্থাপন করে বাংলাদেশ জিন্দাবাদকে বাংলাদেশের জাতীয় স্লোগান করা হয়।  জাতিগত ভাষাগত পরিচয় ব্যতীত বাংলাদেশের জন্য একটি আঞ্চলিক পরিচয় তৈরির প্রচেষ্টার অংশ হিসাবে জিয়াউর রহমানের রাষ্ট্রপতির সময়ও এই স্লোগানটি ব্যবহার করা হয়েছিল। রহমান বাঙালি জাতীয়তাবাদের পরিবর্তে বাংলাদেশী জাতীয়তাবাদের ধারণা প্রচার করেছিলেন যা বাঙালি জনগোষ্ঠীসহ দেশের বিপুল সংখ্যক সংখ্যালঘুদের থেকেও সমর্থন লাভ করেছিল, সংখ্যালঘুদের অনেকে বাঙালি বংশোদ্ভূত ছিল না এবং যেমন বিহারী ও উপজাতি জনগোষ্ঠী।   আরো দেখুন    জয় বাংলা  পাকিস্তান জিন্দাবাদ  পাকিস্তান জিন্দাবাদ (গান)  ইনকিলাব জিন্দাবাদ   তথ্যসূত্র   বিষয়শ্রেণী:বাংলাদেশের ইতিহাস বিষয়শ্রেণী:বাংলাদেশের স্বাধীনতা যুদ্ধ বিষয়শ্রেণী:হিন্দি শব্দ ও বাক্যাংশ বিষয়শ্রেণী:উর্দু শব্দ ও বাক্যাংশ বিষয়শ্রেণী:বাংলা শব্দ ও বাক্যাংশ বিষয়শ্রেণী:বাংলাদেশ জাতীয়তাবাদী দল বিষয়শ্রেণী:রাজনৈতিক স্লোগান বিষয়শ্রেণী:বাংলাদেশের রাজনৈতিক স্লোগান বিষয়শ্রেণী:বাংলাদেশী জাতীয়তাবাদ বিষয়শ্রেণী:স্লোগান